## Program majstorskog ispita za zanimanje - majstor automehaničar

### NN 102/1995 (14.12.1995.), Program majstorskog ispita za zanimanje - majstor automehaničar

Temeljem članka 52. stavka 2. Zakona o obrtu ("Narodne novine"
br. 77/93), po prethodno pribavljenom mišljenju Hrvatske obrtničke komore,
ministar gospodarstva donosi:

## PROGRAM

### MAJSTORSKOG ISPITA ZA ZANIMANJE - MAJSTOR AUTOMEHANIČAR

I.

Majstorski ispit sastoji se od zajedničkog dijela koji obuhvaća potrebita
znanja neophodna za bavljenje obrtom i poduzetništvom i posebnog dijela
koji se odnosi na svako zanimanje posebno.

II.

Na zajedničkom ispitu, ispitna pitanja formuliraju se iz slijedećih
ispitnih područja:

1. Gospodarstvo i pravni propisi

2. Osnove podučavanja naučnika

III.

Područje gospodarstva obuhvaća slijedeće programske cjeline:

a) Osnovna pitanja osnivanja obrta, naročito analiza tržišta i mjesta,
pravni oblik, veličina obrta;

b) Organizacija obrtničke radionice, naročito priprema rada i odvijanje
posla, upotreba materijala i skladište, oblici racionaliziranja, uprava,
utjecaja automatizacije na organizaciju rada u obrtu ;

c) Organizacija osoblja, popunjavanje radnih mjesta, pitanja rukovođenja
i društvena klima u obrtničkoj radionici;

d) Ekonomski/rentabilni zadaci u obrtničkoj radionici naročito kupnja,
proizvodnja, reparaturne usluge, usluge, trgovačka djelatnost, prodaja,
reklama, servisna služba, međuobrtnička suradnja, naročito zadrugarstvo;

e) Financijsko ekonomska osnovna pitanja, naročito obrtnička financijska
ekonomija i njezine funkcije, financijsko planiranje, platni i kreditni
promet, vrste financiranja, štedno-kreditne zadruge i druge mjere za unapređenje
obrta;

f) Mjere za unapređenje obrta, naročito stručno savjetovanje, poduka
izvan obrtničke radionice i usavršavanje;

g) Knjigovodstvo i bilanca, naročito knjigovodstvo, imovinski pregled,
inventura, procjena kao i račun dobitka i gubitka, vođenje knjiga i centralna
obrada podataka u obrtništvu;

h) Obračun troškova, posebno iskazivanje pojedinačnih troškova, ukupnih
troškova kao i kalkulativnih troškova u kalkulativnoj marži, kalkulativne
šeme, prethodna i naknadna kalkulacija ;

i) Rentabilno iskorištenje knjigovodstva, završnog obračuna i obračuna
troškova, računa karakterističnih vrijednosti, naročito obračuna likvidnosti,
obračuna za pokriće investicija, usporedbe ekonomskih pokazatelja.

IV.

Područje pravnih propisa obuhvaća slijedeće programske cjeline:

- obavljanje obrta (stjecanje uvjeta, otvaranje obrta, poslovanje obrta,
prestanak obrta),

- obrazovanje i osposobljavanje za bavljenje obrtom,

- organiziranost obrta,

- građansko pravo, pravo opomena i prinudnog izvršnog postupka,

- trgovačka društva,

- pravo na rad, naročito pravo na radni ugovor, statut poduzeća, tarifni
pravilnik, radno vrijeme i godišnji odmor, zaštitu na radu i pravni postupak
pred sudom za radne sporove(Zakon o radu),

- pravo na socijalno i privatno osiguranje, naročito pravo na zdravstveno,
penziono, pravo na osiguranje u slučaju nesreće, pravo na osiguranje života,
stvari, osiguranje od odgovornosti, starosnu penziju samostalnih obrtnika,

- pravo na stvaranje imovine,

- porezni sustav

vrste poreza, naročito porez na promet, poslovni porez, porez na dohodak,
porez na dobit, porez na dodanu vrijednost, porez na plaće, porez na imovinu,
nasljedstvo i poklone ;

porezni postupak, naročito termini oporezivanja, postupak za utvrđivanje
vjerodostojnosti porezne prijave, odgoda plaćanja poreza, oslobađanje od
poreza i korištenje pravnih sredstava;

- obrt u privredi i društvu, razvoj, izgradnja i zadaci obrtničke-komore,
gospodarske komore, udruženja cehovske organizacije,

- pravne osnove za stručno obrazovanje,

- bitne odredbe sustava koje se odnose na obrazovanje, zakona o stručnom
obrazovanju i zakona o obrtu, pravni odnosi između učenika i poslodavaca,
ugovor o naukovanju.

V.

Iz područja osnova podučavanja naučnika ispitanik mora pokazati znanje
iz slijedećih područja:

1. Osnovna pitanja stručnog obrazovanja (zadaci i ciljevi ovog obrazovanja,
ravnopravnost šansi, mobilnost i uspon, veza obrazovanja i tržišta), stručne
škole i obrtničke radionice kao mjesta stručnog obrazovanja, zadaci i odgovornost
stručnog učitelja.

2. Planiranje i provođenje obrazovanja (sadržaj obrazovanja, ciljevi
i zadaci, okvirni planovi i programi, ispitni zahtjevi...

Izvedbeni i operativni programi, uvjeti za realizaciju nastave, utvrđivanje
obrazovnog plana obrtničke radionice...

3. Suradnja obrtnička radionica - škola (nastavni postupci, sredstva
i pomagala, metode poučavanja, ocjenjivanje i vrednovanje, timski rad).

4. Mladi u obrazovanju

(potreba i značenje stručnog obrazovanja za mladu generaciju, tipične
razvojne pojave i način ponašanja u mladenačkoj dobi, motivacija kao faktor
napredovanja, grupnopsihološki način ponašanja, utjecaj okoline, socijalno
i praktično ponašanje mladih, odgojne teškoće, psihološka pomoć mladima,
zdravstvena zaštita, zaštita od nesreća na radu.

VI.

Okvirni sadržaji programskih cjelina navedeni u poglavljima III., IV.
i V. osnova su za oblikovanje ispitnih pitanja na majstorskim ispitima.

VII.

Posebni dio ispita obuhvaća praktična i teoretska stručna znanja neophodna
za samostalno obavljanje obrta u određenom zanimanju i to za zanimanja
objavljena u "Popisu vezanih obrta i zanimanja" označena u rubrici
"Šifra, naziv zanimanja i stupanj stručne spreme" brojem 2. (Pravilnik
o vezanim i povlaštenim obrtima "Narodne novine" br. 31 od 9.
svibnja 1995. g).

VIII.

Programske cjeline stručno-teoretskog i praktičnog dijela ispita za
navedena zanimanja obuhvaćaju:

a) praktični dio ispita

b) neophodna stručno teoretska zanimanja za vješto obavljanje poslova
primjerenih obrtu.

IX.

Ispitni sadržaj za majstorski ispit za zanimanje majstor automehaničar,
koje je u skladu s Pravilnikom o vezanim i povlaštenim obrtima ("Narodne
novine br. 31/95) označeno šifrom 72311,je:

MAJSTOR AUTOMEHANIČAR

I. Područje rada

- održavanje osobnih vozila, teretnih vozila, autobusa, prikolica i
motorkotača, njihovih sklopova i sistema, motora s unutarnjim izgaranjem
i sustava prijenosa snage

- opremanje vozila dodatnom opremom i priborom,

- djelomično održavanje karoserija, okvira i zaštita od korozije,

- održavanje električnih uređaja te regulacijskih i upravljačkih uređaja
na vozilima,

- ispitivanje motora s unutarnjim izgaranjem, kočionih uređaja, sustava
paljenja i uređaja za pročišćavanje ispušnih plinova.

II. Sadržaji ispita

1. Praktični dio ispita

Na praktičnom dijelu majstorskog ispita, ispitanik obavlja jedan ili
više radova održavanja ili ispitivanja na motorima i vozilima i njihovim
sklopovima ili uređajima. Praktični radovi su obuhvaćeni područjem rada
majstora automehaničara. Praktičan rad (radna proba) može obuhvatiti:

- održavanje ovješenja kotača vozila, rastavljanje, sastavljanje i ispitivanje
dijelova i udešavanja cjelovitih sklopova,

- ispitivanje i podešavanje sustava napajanja gorivom i sustava pripreme
gorive smjese motora i zamjena neispravnih dijelova,

- ispitivanje i podešavanje različitih kočionih sustava i izrada završnog
protokola,

- održavanje, ispitivanje i podešavanje motora i mjenjača te njihovih
dijelova i mehanizama,

- ugradnja uređaja za pročišćavanje ispušnih plinova, pokretnog krova
ili nekog drugog dodatnog uređaja na mehanički, hidraulički ili pneumatski
pogon,

- održavanje i priključivanje električnih uređaja,

- proračun utroška materijala, pomoćnih materijala i dijelova

Pri izradi praktičnog dijela ispita, ispitanik se mora pridržavati propisanih
mjera zaštite pri radu i zaštite okoliša, te ostalih uvjeta, koje mu odredi
Ispitna komisija.

2. Sadržaji majstorskog ispita, neophodni za vješto obavljenje poslova
primjerenih obrtu

2.1. Materijali

- osnovna ispitivanja tehničkih materijala (čvrstoća, tvrdoća, primjenjljivost
oblika, otpornost protiv korozije i sl.)

- željezni obojeni metali, izbor, svojstva i primjena,

- plastični materijali, izbor, svojstva i primjena,

- goriva i maziva za vozila, izbor i svojstva,

- pogonski i pomoćni materijali, tekućine za hlađenje, sredstva za čišćenje,
sredstva za zaštitu od korozije, sredstva za spajanje zavarivanjem lemljenjem,
ljepljenjem i sl.

2.2. Konstrukcija vozila

- osnovni zahtjevi na mjere i oblike vozila i dijelova s obzirom na
namjenu i zakonske zahtjeve,

- utvrđivanje i mjerenje vanjskih mjera, karoserije, okvira i ovješenja
kotača,

- osnovni proračuni tlaka, sile, radnje, broja okretaja, brzine i snage,

- osnovni proračuni kontrole čvrstoće vratila i nosača na vozilu,

- skiciranje i čitanje tehničko-tehnoloških dokumenata, kataloga i uputa
o sastavu pojedinih sklopova i pribora na voziima,

- skiciranje i čitanje funkcionalnih shema električnih, pneumatskih
i hidrauličkih sklopova na vozilu,

- uporaba računala i korisničkih programa iz autotehnike,

- utvrđivanje utroška materijala i rezervnih dijelova za popravak.

2.3. Tehnologija održavanja vozila

- organiziranje procesa rada u automehaničarskoj radionici,

- izračunavanje utroška vremena materijala, dijelova i sklopova, energije
i izračunavanje kapaciteta radionice,

- planiranje rada, raspoređivanje poslova, praćenje i analiza operativnog
plana,

- pregled vozila, dijagnosticiranje i utvrđivanje kvarova,

- proces pripreme gorive smjese kod motora s unutarnjim izgaranjem,
otklanjanje nedostataka i podešavanje procesa,

- proces paljenja gorive smjese, otklanjanje kvarova i podešavanje,

- podmazivanje i hlađenje motora, otklanjanje nedostatka na dijelovima
i uređajima,

- mehanički električni i hidraulički dijelovi i sklopovi motora i mjenjača,
oštećenja i njihovo otklanjanje,

- karoserije, okviri i ovješenje kotača, oštećenja i njihovo otklanjanje,

- sustavi upravljanja vozilom i otklanjanje nedostataka,

- kočioni sustavi, nedostaci u radu i njihovo otklanjanje,

- sustavi pročišćavanja ispušnih plinova, kvarovi i njihovo otklanjanje,

- dodatni pribor i uređaji na vozilu, nepravilnost u radu i njihovo
otklanjanje,

- klimatski i drugi uvjeti zdravog i sigurnog rada u radionici, zaštita
radnog i vanjskog okoliša.

2.4. Strojevi i uređaji

- poznavanje osnovne građe i funkcije strojeva i uređaja u automehaničarskoj
radionici,

- radni i ručni strojevi i alati za obradu i montažu,

- uređaji za podizanje vozila,

- uređaji snabdijevanja radionica radnom energijom,

- uređaji za električna, hidraulička i pneumatska mjerenja,

- specijalni aparati, naprave i uređaji za popravke mehaničkih oštećenja
na vozilu,

- čuvanje i tekuće održavanje strojeva i uređaja,

- zaštitne mjere pri radu s pojedinim strojevima i uređajima.

Klasa:311-01/95-01/523

Urbroj: 526-01-95-27

Zagreb, 27. studenoga 1995.

Ministar

Davor Štern, dipl. ing., v. r.

Ostalo, NN 102/1995-1707